BRUSEL. Európska únia sa obáva, že ak Británia opustí spoločenstvo neorganizovane, na ostrovoch môže dôjsť k poruchám v zásobovaní.
Vyplýva to z interného dokumentu Európskej komisie (EK), ktorý vznikol na jej zasadnutí 22. marca. Informáciu publikoval v pondelok nemecký denník Bild.
Hlavný vyjednávač rozchodu EÚ s Britániou Michel Barnier varoval, že v prípade tvrdého brexitu hrozí "chaos na hraniciach, problémy v zásobovaní pre Veľkú Britániu najmä s čerstvými produktmi a aj vážne narušenie leteckej dopravy".Prečítajte si tiež: Prečítajte si tiež:
Ryanair dal do pozornosti, že letové plány pripravujú aerolínie viac ako rok dopredu. Na jar 2018 budú už hotové pre leto 2019.
Znepokojenie vyvolalo nedávnej vyjadrenie britskej premiérky Theresy Mayovej, že sa bude usilovať o tvrdý brexit. Spolu s odchodom Británie z EÚ sa má uskutočniť aj jej stiahnutie sa zo spoločného kontinentálneho trhu.